హైదరాబాద్ శివారులోని శంషాబాద్ సిటాడెల్ కన్వెన్షన్ లో ఆదివారం జరిగిన *మిసెస్‌ ఇండియా, తెలంగాణ ఫ్యాషన్ షో* గ్రాండ్‌ ఫినాలే కార్యక్రమానికి ముఖ్య అతిథిగా హాజరయ్యాను.  

- మిసెస్ ఇండియా, మిసెస్ ఆసియా ఇంటర్నేషనల్ వరల్డ్ (2017)  విజేత మమతా త్రివేది ఆధ్వర్యంలో.. ఈ  *మిసెస్ ఇండియా తెలంగాణ* కార్యక్రమం జరిగింది. 

- 'మిస్ ఇండియా' అనగానే  కామ‌న్ గా బ్యాచిలర్స్, పెళ్లికాని యువ‌తులు మాత్రమే పాల్గొంటార‌నే నానుడి ఉండేది.

- కానీ పెళ్లైన మహిళ‌లు సైతం ఫ్యాషన్, మోడ‌లింగ్ రంగంలో రాణించ‌గ‌ల‌రంటూ వారికోసం ఇలాంటి కార్య‌క్ర‌మాలు నిర్వహించడం నిజంగా అభినందనీయం. 

- మాజీ మిస్ ఏషియా, స‌క్సెస్ ఫుల్ విమెన్ మ‌మ‌తా త్రివేది నిర్వ‌హిస్తున్న ఈ మిసెస్ ఇండియా తెలంగాణ కార్యక్రమం ఎంతో స్ఫూర్తిదాయకం. 

- ఏ రంగ‌మైనా విజ‌యం సాధించేలా,  పెళ్లైన మ‌హిళ‌లు ఏం త‌క్కువ కాదు అంద‌రితో వారు రాణించ‌గ‌ల‌రని నిరూపిస్తూ.. వారిలో ఆత్మ‌స్థైర్యం నింపేందుకు ఇలాంటి కార్య‌క్ర‌మాలు ఎంత‌గానో ఉప‌యోగ‌ప‌డ‌తాయి. 

కేవలం ఫ్యాషన్ లోనే కాదు.. మహిళలు రాజకీయాల్లోనూ రాణించాలి

- రాజకీయాల్లో మ‌హిళ‌ల‌కు మోదీ ప్ర‌భుత్వం పెద్ద‌పీట వేస్తోంది. వ‌చ్చే ఎన్నిక‌లల్లో చ‌ట్ట స‌భ‌ల్లో మొత్తం 33% రిజ‌ర్వేష‌న్లు అమ‌లు కాబోతున్నాయి. 

- అందుకే ఆస‌క్తి క‌లిగిన మ‌హిళ‌లు ప్ర‌జాసేవ కోసం రాజ‌కీయ రంగంలోకి రావాల్సిన అవ‌స‌రం, ఆవ‌శ్య‌క‌త ఎంతైనా ఉంది.

- వారి ఆలోచ‌న‌ల‌కు ఊత‌మిచ్చే భాగ‌స్వాములు, కుటుంబ స‌భ్యుల స‌హ‌కారం ఉంటే ఏ రంగంలోనైనా మ‌హిళ‌లు రాణించ‌గ‌ల‌రు, విజ‌యం సాధించ‌గల‌రు. ఆ స‌త్తా మ‌హిళ‌ల‌ది.

- ఈ కార్య‌క్ర‌మంలో పోటీదారుల‌ను ప్రోత్స‌హించిన వారి భ‌ర్త‌ల‌కు, కుటుంబ స‌భ్యుల‌కు ప్రత్యేక అభినందనలు తెలియజేస్తున్నాను.